
ŠIAULIŲ MIESTO SAVIVALDYBĖS ADMINISTRACIJOS
ŠVIETIMO SKYRIUS

SPRENDIMO „DĖL ŠIAULIŲ MIESTO SAVIVALDYBĖS TARYBOS 2017 M. RUGSĖJO 7 D. SPRENDIMO NR. T-327 „DĖL STEAM KRYPTIES PROGRAMŲ FINANSAVIMO TVARKOS APRAŠO PATVIRTINIMO“ PAKEITIMO “ PROJEKTO
AIŠKINAMASIS RAŠTAS

2025-11-10
Šiauliai


Šio sprendimo projekto tikslas – pakoreguoti Šiaulių miesto savivaldybės tarybos 2017 m. rugsėjo 7 d. sprendimo Nr. T-327 „Dėl STEAM krypties programų finansavimo tvarkos aprašo patvirtinimo“ 1 punktu patvirtintą STEAM krypties programų finansavimo tvarkos aprašą (toliau – Aprašas).

STEAM krypties programų finansavimo tvarkos aprašas patvirtintas Šiaulių miesto savivaldybės tarybos 2017 m. rugsėjo 7 d. sprendimu Nr. T-327 „Dėl STEAM krypties programų finansavimo tvarkos aprašo patvirtinimo“. 
Aprašas reglamentuoja Šiaulių miesto teritorijoje veikiančių aukštųjų mokyklų, technologijų mokymo centro, verslo įmonių ir kitų vykdytojų parengtų STEAM, „STEAM Junior“, STEAM+ programų tikslus ir lėšų skyrimo principus, programų teikimą, programų vertinimą, viešinimą ir pasirinkimą,  lėšų skyrimo, jų panaudojimo ir atsiskaitymo tvarką.

Koreguojamas Aprašo 2 punktas, tikslinant veiklos programos priemonės pavadinimą; tikslinamas 21 punktas, išbraukiant nereikalingą žodį; tikslinami 30, 31, 33, 34, 36 punktai, įrašant STEAM+ programą.
Keičiamas Aprašo 30 punktas, įtvirtinant nuostatą, kad su visų atrinktų STEAM+, STEAM ir „STEAM Junior“  programų vykdytojais Savivaldybės administracija sudaro savivaldybės biudžeto lėšų panaudojimo sutartis. 
Parengtas naujas Aprašo priedas – STEAM+ programa. 2026 m. STEAM+ programoje atsisakoma organizuoti papildomus kompetencijų tobulinimo renginius Šiaulių miesto mokytojams, atsižvelgiant į tai, jog 2026 m. VU Šiaulių akademijos STEAM centras vykdydamas projektą Nr. 10-016-P-0001 „STEAM centrų veiklos plėtra“ yra įsipareigojęs suorganizuoti dvi 40 akad. val. pedagogų kvalifikacijos tobulinimo programas ir planuoja pakviesti jose nemokamai dalyvauti ir Šiaulių miesto savivaldybės mokytojus. STEAM+ programoje mokytojų kompetencijų tobulinimo renginiams skirtas lėšas siūloma paskirti 7-12 klasių mokinių tiriamųjų darbų užsiėmimams. Taip būtų galima suteikti 225 papildomas valandas tiriamųjų darbų užsiėmimams ir padidintų STEAM centro laboratorijų prieinamumą mažiausiai 1200 7-12 kl. mokiniams (mokinių skaičius priklauso nuo pasirenkamos veiklos trukmės). 

Pasekmės teigiamos, nes priėmus sprendimą, bus užtikrinama finansų ir veiklos kontrolė, Savivaldybės biudžeto panaudojimo sutartys bus pasirašomos su visais atrinktų programų vykdytojais. Patvirtinus naują STEAM+ programą ženkliai padidės Šiaulių miesto mokinių, dalyvausiančių STEAM centro veiklose, Šiaulių miesto pedagogai turės galimybę nemokamai dalyvauti STEAM centro organizuojamuose kvalifikacijos tobulinimo renginiuose.
Neigiamų pasekmių nenumatoma.

Bus keičiamas Šiaulių miesto savivaldybės mero 2025 m. sausio 15 d. potvarkiu Nr. M-88 „Dėl STEAM krypties programų konkurso tvarkos aprašo patvirtinimo“ patvirtintas STEAM krypties programų konkurso tvarkos aprašas.  

-
Sprendimui įgyvendinti reikalingos lėšos.
Sprendimui įgyvendinti lėšos bus reikalingos. Savivaldybės biudžeto lėšos numatytos Šiaulių miesto savivaldybės švietimo prieinamumo ir kokybės užtikrinimo programoje.

Neatliekamas. 
Sprendimo projektą parengė Šiaulių miesto savivaldybės administracijos Švietimo skyrius. Tiesioginis rengėjas – Švietimo skyriaus vyriausioji specialistė Orinta Tamutienė, tel. +370 658 76 095. 

Neatliekamas.

